|  |
| --- |
| 14. SJEDNICA GRADSKOG VIJEĆA GRADA POŽEGETOČKA 1. DNEVNOG REDAI Z V J E Š Ć EO RADU GRADONAČELNIKA GRADA POŽEGE ZA RAZDOBLJE OD 1. SIJEČNJA DO 30. LIPNJA 2022. GODINE PREDLAGATELJ: Gradonačelnik Grada PožegeIZVJESTITELJ: Gradonačelnik Grada PožegeRujan 2022.  |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: 024-04/22-02/1

URBROJ: 2177-1-01/01-22-2

Požega, 5. rujna 2022.

GRADSKOM VIJEĆU GRADA POŽEGE

PREDMET: Izvješće o radu Gradonačelnika Grada Požege za razdoblje od 1. siječnja do 30. lipnja 2022. godine

- dostavlja se

Na osnovi članka 35.b stavka 1. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12. i 19/13.- pročišćeni tekst, 137/15.- ispravak, 123/17., 98/19. i 144/20.) i članka 66. stavka 1. Statuta Grada Požege (Službene novine Grada Požege, broj: 2/21. i 11/22.), dostavlja se Naslovu na razmatranje i usvajanje Izvješće o radu Gradonačelnika Grada Požege za razdoblje od 1. siječnja do 30. lipnja 2022. godine te Prijedlog Zaključka u svezi navedenog Izvješća.

GRADONAČELNIK

dr.sc. Željko Glavić, v.r.

PRIVITAK:

1. Zaključak Gradonačelnika Grada Požege
2. Prijedlog Zaključka Gradskog vijeća Grada Požege
3. Izvješće o radu Gradonačelnika Grada Požege za razdoblje

od 1. siječnja do 30. lipnja 2022. godine



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: 024-04/22-02/1

URBROJ: 2177-1-01/01-22-3

Požega, 5. rujna 2022.

Na temelju članka 35.b Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12. i 19/13.- pročišćeni tekst, 137/15.- ispravak, 123/17., 98/19. i 144/20.) te članka 62. stavka 1. podstavka 34. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana 5. rujna 2022. godine, donosi

Z A K L J U Č A K

Gradonačelnik Grada Požege podnosi Gradskom vijeću Grada Požege na razmatranje i usvajanje Izvješće o radu za razdoblje od 1. siječnja do 30. lipnja 2022. godine.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADSKO VIJEĆE

KLASA: 024-04/22-02/1

URBROJ: 2177-1-02/01-22- 4

Požega, \_\_. rujna 2022.

Na temelju članka 35. stavka 1. točke 6., u svezi s člankom 35.b stavkom 1. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12. i 19/13.- pročišćeni tekst, 137/15.- ispravak, 123/17., 98/19. i 144/20.) i članka 39. stavka 1. podstavka 20. i članka 119. stavka 1. Statuta Grada Požege (Službene novine Grada Požege, broj: 2/21. i 11/22.), Gradsko vijeće Grada Požege, na 14. sjednici, održanoj dana \_\_. ožujka 2022. godine, donosi

Z A K L J U Č A K

o prihvaćanju Izvješća o radu Gradonačelnika Grada Požege za razdoblje

od 1. siječnja do 30. lipnja 2022. godine

I.

Gradsko vijeće Grada Požege prihvaća Izvješće o radu Gradonačelnika Grada Požege za razdoblje od 1. siječnja do 30. lipnja 2022. godine.

II.

Ovaj će se Zaključak objaviti u Službenim novinama Grada Požege.

PREDSJEDNIK

Matej Begić, dipl.ing.šum.

DOSTAVITI:

1. Gradonačelniku, ovdje
2. Upravnim tijelima Grada Požege
3. Pismohrani



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: 024-04/22-02/1

URBROJ: 2177-1-01/01-22-1

POŽEGA, 5. rujna 2022.

GRADSKOM VIJEĆU GRADA POŽEGE

Na temelju članka 35.b Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12. i 19/13.- pročišćeni tekst, 137/15.- ispravak, 123/17., 98/19. i 144/20.) i članka 66. stavka 1. Statuta Grada Požege (Službene novine Grada Požege, broj: 2/21. i 11/22.) (u nastavku teksta: Statut), podnosim

I Z V J E Š Ć E

o radu za razdoblje od 1. siječnja do 30. lipnja 2022. godine

I. UVOD

Na temelju odredbi Statuta Gradonačelnik Grada Požege (u nastavku teksta: Gradonačelnik) priprema prijedloge općih akata, izvršava i osigurava izvršenje općih akata koje donosi Gradsko vijeće kao predstavničko tijelo, utvrđuje prijedlog proračuna Grada Požege i izvršenje proračuna, predlaže Gradskom vijeću donošenje proračuna, odluke o izvršavanju proračuna te polugodišnjeg i godišnjeg izvještaja o izvršavanju proračuna, upravlja pokretninama, nekretninama i imovinom u vlasništvu Grada Požege, odlučuje o stjecanju i otuđivanju pokretnina i nekretnina te drugom raspolaganju imovinom Grada Požege (čija pojedinačna vrijednost ne prelazi 0,5% iznosa prihoda bez primitka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, odnosno drugom raspolaganju imovinom, ako je stjecanje i otuđivanje planirano u Proračunu Grada Požege i provedeno u skladu sa zakonskim propisima), donosi pravilnik o unutarnjem redu za upravna tijela Grada Požege, donosi odluku o kriterijima za ocjenjivanje službenika i namještenika, te načinu provođenja ocjenjivanja, utvrđuje plan prijma u službu u upravna tijela Grada Požege, predlaže izradu prostornog plana kao i njegove izmjene i dopune, organizira zaštitu od požara na području Grada Požege i vodi brigu o uspješnom provođenju i poduzimanju mjera za unapređenje zaštite od požara, usmjerava djelovanje upravnih odjela i službi Grada Požege u obavljanju poslova iz samoupravnog djelokruga Grada Požege, nadzire rad upravnih odjela i službi u samoupravnom djelokrugu i poslovima državne uprave, daje mišljenje o prijedlozima koje podnose drugi ovlašteni predlagatelji i dr.

Odredbom članka 120. Statuta propisano je da Gradonačelnik u poslovima iz svog djelokruga donosi zaključke, rješenja, pravilnike i druge opće akte kada je na to ovlašten zakonom ili općim aktom Gradskog vijeća Grada Požege (u nastavku teksta: Gradsko vijeće).

II. AKTIVNOSTI GRADONAČELNIKA KAO NOSITELJA IZVRŠNE VLASTI

 1. Sukladno ovlastima Gradonačelnika iz članka 62. Statuta i djelokrugu poslova Upravnog odjela za samoupravu, u razdoblju od 1. siječnja do 30. lipnja 2022. godine (u nastavku teksta: izvještajno razdoblje), Gradonačelnik je utvrdio prijedloge akata koji su usvojeni na Gradskom vijeću, kako slijedi:

Na 8. sjednici Gradskog vijeća (31. siječnja 2022. godine):

1. Zaključak o korištenju proračunske zalihe za mjesec prosinac 2021. godine

2. Odluka o V. izmjenama i dopunama Generalnog urbanističkog plana Grada Požege

3. Odluka o načinu pružanja javne usluge sakupljanja komunalnog otpada na području Grada Požege

4. Odluka o izmjenama i dopunama Odluke o koeficijentima za obračun plaće službenika i namještenika Grada Požege

5. Odluka o pokretanju postupka izrade provedbenih akata strategije razvoja urbanog područja Grada Požege za financijsko razdoblje od 2021. do 2027. godine - akcijskog plana, komunikacijske strategije i komunikacijskog akcijskog plana

6. Odluka o određivanju Dana branitelja Grada Požege

7. Rješenje o razrješenju i imenovanju člana Odbora za međugradsku i međunarodnu suradnju.

8. Srednjoročni Plan davanja koncesije na području Grada Požege za razdoblje od 2022. do 2024. godine

9. Plan davanja koncesije za 2022. godinu

Na 9. sjednici Gradskog vijeća (16. veljače 2022. godine):

1. Program o izmjenama i dopunama Programa javih potreba u turizmu i ostalih udruga i društava građana u Gradu Požegi za 2022. godinu

2. Odluka o davanju suglasnosti za zaduživanje trgovačkom društvu Komunalac Požega d.o.o.

3. Odluka o koeficijentima za obračun plaće službenika i namještenika Grada Požege

4. Zaključak za razrješenje i imenovanje mrtvozornika za prigradska naselja Grada Požege

5. Odluka o izmjenama i dopunama Odluke o komunalnim djelatnostima na području Grada Požege

Na 11. sjednici Gradskog vijeća ( 24. ožujka 2022. godine):

1. Izvješće o radu Gradonačelnika Grada Požege za razdoblje od 1. srpnja do 31. prosinca 2021. godine
2. Odluka o usvajanju Komunikacijske strategije i Komunikacijskog akcijskog plana Strategije razvoja urbanog područja grada Požege za financijsko razdoblje od 2021. do 2027. godine
3. Odluka o davanju odobrenja na Program rada Savjeta mladih Grada Požege za 2022. godinu
4. Odluka o davanju prethodne suglasnosti na Statut Gradske knjižnice Požega
5. Odluka o raspisivanju izbora za članove Vijeća mjesnih odbora na području Grada Požege
6. Odluka o davanju u zakup nekretnine k.č.br. 3302, zk.ul.br. 2917, u k.o. Baška-Nova

Na 12. sjednici Gradskog vijeća (26. svibnja 2022. godine):

1. Izvješće će o korištenju proračunske zalihe za razdoblje od 1.siječnja do 31. ožujka 2022. godine

2. Godišnji izvještaj o izvršenju Proračuna Grada Požege za 2021. godinu

1. 3. Prijedlog Odluke o raspodjeli rezultata Grada Požege za 2021. godinu
2. 4. Izvješće o izvršenju Programa održavanja komunalne infrastrukture u Gradu Požegi i prigradskim naseljima za 2021. godinu
3. Izvješće o izvršenju Programa građenja objekata i uređaja komunalne infrastrukture za 2021.

godinu

6. Izvješće o realizaciji Programa javnih potreba u kulturi u Gradu Požegi za 2021. godinu

7. Izvješće o realizaciji Programa javnih potreba u predškolskom odgoju i školstvu u Gradu Požegi za 2021. godinu

8. Izvješće o realizaciji Programa javnih potreba u sportu u Gradu Požegi za 2021. godinu

9. Izvješće o realizaciji Programa javnih potreba u socijalnoj skrbi u Gradu Požegi za 2021. godinu

10. Izvješće o realizaciji Programa javnih potreba u turizmu i ostalih udruga i društava građana u Gradu Požegi za 2021. godinu

11. Izmjene i dopune Proračuna Grada Požege za 2022. godinu

12. Izmjene i dopune Programa rada upravnih tijela Grada Požege za 2022. godinu

13. Odluka o izmjenama i dopunama Odluke o izvršavanju proračuna Grada Požege za 2022. godinu

14. Odluka o zaduženju Grada Požege u 2022. godini

15. Program o izmjenama i dopunama Programa javnih potreba u kulturi u Gradu Požegi za 2022. godinu

16. Program o izmjenama i dopunama Programa javnih potreba u predškolskom odgoju i školstvu u Gradu Požegi a 2022. godinu

17. Program o izmjenama i dopunama Programa javnih potreba u sportu u Gradu Požegi za 2022. godinu

18. Program o izmjenama i dopunama Programa javnih potreba u socijalnoj skrbi u Gradu Požegi za 2022. godinu

19. Program o izmjenama i dopunama Programa javnih potreba u turizmu i ostalih udruga i društava građana u Gradu Požegi za 2022. godinu

20. Program o I. izmjeni Programa građenja objekata i uređaja komunalne infrastrukture za 2022. godinu

21. Program o I. izmjeni Programa održavanja komunalne infrastrukture i Opseg radova na održavanju uređenog građevinskog zemljišta u Gradu Požegi i prigradskim naseljima za 2022. godinu

22. I. izmjene Programa utroška sredstava šumskog doprinosa za Grad Požegu za 2022. godinu

23. Odluka o I. izmjeni Odluke o mjerilima i načinu rasporeda sredstava komunalne naknade za komunalne djelatnosti za 2022. godinu

24. Odluka o I. izmjeni Odluke o rasporedu sredstava naknada za zadržavanje nezakonito izgrađene zgrade u prostoru za 2022. godinu

25. Statutarna Odluka o izmjenama Statuta Grada Požege

26. Odluka o socijalnoj skrbi Grada Požege

27. Odluka o visini naknade za rad i drugim pravima gradonačelnika i zamjenika gradonačelnika Grada Požege koji dužnost obavljaju volonterski

28. Etički kodeks ponašanja članova Gradskog vijeća Grada Požege

29. Odluka o provođenju produženog boravka u gradskim osnovnim školama

30. Odluka o izmjenama i dopunama Odluke o ustrojstvu upravnih tijela Grada Požege

31. Odluka o izmjenama Odluke o raspoređivanju sredstava za rad političkih stranaka i nezavisnih vijećnika u Gradskom vijeću Grada Požege za 2022. godinu

32. Odluka o davanju suglasnosti na dopunu djelatnosti Gradskog muzeja Požega

33. Odluka o davanju prethodne suglasnosti na Statut Gradskog muzeja Požega

Na 13. sjednici Gradskog vijeća (30. lipnja 2022. godine):

1. Odluka o komunalnom redu

2. Odluka o službenoj odori i službenoj iskaznici komunalnog redara Grada Požege

3. Odluka o sufinanciranju troškova Katoličke osnovne škole u Požegi u školskoj godini 2022./2023

4. Odlukao prihvaćanju Izvješća o provedenoj likvidaciji i prijedlog podjele imovine Javne ustanove - Sportski objekti Požega - u likvidaciji te Zaključnog izvješća likvidatora o provedenoj likvidaciji i zaključnih likvidacijskih financijskih izvješća.

2. Na temelju posebnih propisa, a u skladu s planom Proračuna Grada Požege za 2022. godinu u izvještajnom razdoblju, Gradonačelnik je pokrenuo određene aktivnosti te donio određene odluke, kako slijedi:

1. U izvještajnom razdoblju kroz Upravni odjel za financije i proračun (u nastavku teksta: UOFIP) obavljeni su sljedeći poslovi:

- izvršena je obrada inventurnih stanja osnovnih sredstava, sitnog inventara, potraživanja i obveza, te obračun ispravka vrijednosti dugotrajne imovine

- zaključene su poslovne knjige za 2021. godinu i arhivirane, te otvorene nove za 2022. godinu

- sastavljeni su godišnji financijski izvještaji za 2021. godinu, konsolidirani financijski izvještaji za 2021. godinu, tromjesečni financijski izvještaji za 2022. godinu za Grad Požegu i proračunske korisnike i drugi izvještaji prema zadanim rokovima

- pripremljena je Izjava o fiskalnoj odgovornosti i upućena Ministarstvu financija

- pripremljen je Godišnji izvještaj o izvršenju proračuna Grada Požege za 2021. godinu i upućen na usvajanje Gradskom vijeću

- pripremljene su Izmjene i dopune proračuna i Odluka o zaduženju Grada Požege, te upućene na usvajanje Gradskom vijeću

- pripremljena je Odluka o preraspodjeli sredstava u Proračunu Grada Požege

- obavljeno je mjesečno praćenje izvršenja Proračuna i značajnijih prihoda Grada Požege

- obavljeni su mjesečni obračuni i isplate plaće i drugih primanja za zaposlene Grada Požege i zaposlene kod proračunskih korisnika, popunjavanje svih obrazaca u svezi isplata, te dostavljanje istih Poreznoj upravi

- obavljeni su mjesečni obračuni i isplate naknada gradskim vijećnicima, članovima radnih tijela Gradskog vijeća i povjerenstava

- obavljalo se mjesečno usklađivanje analitičke i sintetičke evidencije

- svakodnevno su obavljani poslovi u svezi praćenja priljeva novčanih sredstava, kontiranja i knjiženja dokumenata, vođenja blagajničkog poslovanja, vođenja analitičke evidencije dugotrajne imovine i sitnog inventara, vođenja knjige ulaznih računa, kompenzacija, porezne evidencije, podmirivanja obveza prema dobavljačima za Grad i proračunske korisnike

- upućivane su opomene za pojedina ostala nenaplaćena potraživanja

- praćeni su zakonski propisi u cilju primjene istih

- obavljani su poslovi javne nabave.

U izvještajnom razdoblju usvojena je Odluka o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 19/13., 8/14., 9/16., 14/16., 19/18., 12/21., 22/21.-pročišćeni tekst i 11/22.) (u nastavku teksta: Odluka o ustrojstvu), prema kojoj se iz UOFIP izdvaja Odsjek za javnu nabavu, te se ustrojava Služba za javnu nabavu.

Planirana sredstva kroz UOFIP nakon provedene preraspodjele u iznosu 13.232.000,00 kn, realizirana su u izvještajnom razdoblju u iznosu 5.989.594,94 kn, odnosno 45,27% od planiranih za projekte i aktivnosti predviđene programom rada i proračunom.

1. Upravni odjel za društvene djelatnosti obavlja poslove na osiguranju uvjeta za zadovoljavanje lokalnih potreba stanovnika Grada Požege u području brige o djeci, obrazovanja i odgoja, socijalne skrbi i zdravstva kao i područja kulture, sporta i tehničke kulture.

FINANCIRANJE UDRUGA

Gradonačelnik je raspisao Javni poziv za financiranje potreba udruga građana iz područja kulture u 2022. godini (KLASA: 402-01/20-01/6, URBROJ: 2177/01-01/01-20-3 od 31. prosinca 2021. godine) koji je na mrežnim stranicama Grada Požege objavljen 18. siječnja 2022. godine od kada je počeo teći rok od 30 dana za prijavu udruga. Kulturno vijeće Grada Požega na svojoj je sjednici 21. ožujka 2022. godine bodovalo prijavljene udruge i sastavilo prijedlog Odluke o financiranju udruga u kulturi. Nakon razmatranja, Gradonačelnik je istoga dana donio Odluku o raspodjeli sredstava na poziciji – Program djelatnosti udruga i društava u kulturi u 2022. godini (KLASA: 024-06/22-01/1, URBROJ: 2177-1-01/01-22-4 od 21. ožujka 2022. godine) temeljem koje su u izvještajnom razdoblju od siječnja do kraja lipnja odobrena sredstva za isplatu sljedećim udrugama:

* Plesnom klubu Boa
* Umjetničkoj organizaciji Plesnoj radionici Ilijane Lončar
* Ličkom zavičajnom društvu „Vili Velebita“
* Ogranku Matice hrvatske u Požegi,
* Povijesnoj postrojbi Gradskoj straži Požega,
* Hrvatsko-ruskom društvu prijateljstva
* Glazbenoj radionici „Nota“
* GFR film-videu Požega
* Big bandu Požega
* Požeškim mažoretkinjama
* HKUD-u Vijenac
* Povijesnoj postrojbi Trenkovim pandurima

Gradonačelnik je raspisao i Javni poziv za financiranje javnih potreba udruga građana proizašlih

iz Domovinskog rata i ratnih stradalnika u 2022. godini (KLASA: 402-01/21-01/3, URBROJ: 2177/01-01/01-21-1 od 31. prosinca 2021. godine) te Javni poziv za financiranje javnih potreba građana iz područja predškolskog odgoja i obrazovanja, zdravstva i socijalne skrbi te ostalih udruga građana u 2022. godini (KLASA: 402-01/21-01/3, URBROJ: 2177/01-01/01-21-1 od 31. prosinca 2021. godine) koji su na mrežnim stranicama Grada Požege objavljeni 18. siječnja 2022. godine od kada je počeo teći rok od 30 dana za prijavu udruga. Povjerenstvo za raspodjelu sredstava udrugama na svojoj je sjednici 17. ožujka 2022. godine bodovalo prijavljene udruge i sastavilo prijedlog Odluke o financiranju udruga. Nakon razmatranja, Gradonačelnik je istoga dana donio Odluku u svezi raspodjele sredstava na poziciji Udruga proizašle iz Domovinskog rata, Ostale udruge i društava građana, Udruge invalida te Humanitarne udruge u 2022. godini (KLASA: 230-02/22-01/2, URBROJ: 2177-1-01/01-22-4 od 17. ožujka 2022. godine) temeljem koje su u izvještajnom razdoblju odobrena sredstva za isplatu, kako slijedi:

\*udrugama branitelja:

* HVIDR-i Požega
* Klubu Tigar 90/91 Požega
* Udruzi hrvatskih branitelja Dervišaga
* Udruzi hrvatske policije, hrvatskih branitelja grada Požege i Požeško-slavonske županije
* Udruzi hrvatskih dragovoljaca Domovinskog rata (UHDDR) grada Požege
* Udruzi roditelja poginulih branitelja Domovinskog rata grada Požege
* Udruzi dragovoljaca i veterana Domovinskog rata (UDVDR) podružnica Požeško-slavonske županije
* Udruzi specijalne policije iz Domovinskog rata "Trenk" Požega
* Udruzi ratnih veterana 63. „A“ samostalne gardijske bojne ZNG-a RH Požega

\*udrugama invalida:

* Udruzi ratnih veterana 63. „A“ samostalne gardijske bojne ZNG-a RH Požega
* Udruzi za razvoj kreativnih radionica i kvalitete življenja osoba s invaliditetom RH
* Udruzi osoba s invaliditetom Grada Požege i Županije požeško-slavonske
* Udruzi gluhih i nagluhih osoba grada Požege i Županije požeško-slavonske
* Društvu multiple skleroze Požeško-slavonske županije

\*ostalim udrugama građana:

* Športskom klubu Croatia
* Moto klubu Independent Požega
* HPD-u Gojzerici Požega
* Udruzi za promicanje civilizacijskih i kulturnih vrijednosti „Požežani“
* Udruzi narodnog zdravlja "Andrija Štampar"
* Konjogojstvenoj udruzi "Vallis aurea" Požega
* Matici umirovljenika grada Požege
* Udruga "Požeški čuvari baštine"

Nadalje, dio udruga financiran je izravno sukladno odluci Gradonačelnika i sastavljenom ugovoru, a riječ je o udrugama koje ili nemaju obvezu prijaviti se na javni poziv poput vjerskih udruga ili se javljaju za aktivnosti koje nisu mogle biti planirane u vrijeme provođenja javnoga poziva. Ovim su putem odobrena sredstva sljedećim udrugama:

* UHDDR-u grada Zaprešića
* Udruzi ratnih veterana 63. „A“ samostalne gardijske bojne ZNG-a RH Požega
* Obrtničkoj komori Požeško-slavonske županije
* Kamping udruženju Hrvatske
* Zajednici tehničke kulture grada Požege
* Župi sv. Leopolda Mandića, Požega

ODGOJ, OBRAZOVANJE I PREDŠKOLSKI ODGOJ

Temeljem provedenog Javnog natječaja za dodjelu stipendije darovitim učenicima srednjih škola za školsku godinu 2021./2022. (KLASA: 604-02/21-01/2, URBROJ:2177/01-01/01-21-6 od 17. studenog 2021. godine) i Odluke o dodjeli stipendije darovitim učenicima srednjih škola za školsku godinu 2021./2022. (KLASA: 604-02/21-02/1, URBROJ: 2177/01-01/01-21-7 od 23. prosinca 2021. godine) temeljem koje su potpisani ugovori o stipendiranju s četvero novih stipendista darovitih učenika što, uz četvero ranijih stipendista, čini ukupno osam stipendista – darovitih učenika koji su u prvih pet mjeseci 2022. godine primali 500,00 kn mjesečne stipendije.

Temeljem provedenog Javnog natječaja za dodjelu stipendije studentima s područja Grada Požege za 2021./2022. godinu (KLASA:604-02/21-01/2, URBROJ:2177/01-01/01-21-6 od 17. studenog 2021. godine) i Odluke o dodjeli stipendije za akademsku godinu 2021./2022. (KLASA: 604-01/21-01/42, URBROJ:2177/01-01/01-21-7 od 23. prosinca 2021. godine) temeljem koje su potpisani ugovori o stipendiranju s petnaest novih stipendista studenata što, uz 36 ranijih stipendista, čini ukupno 51 studenta koji su u prva četiri mjeseca 2022. godine primali 1.000,00 kn mjesečne stipendije, dok ih je u travnju bilo 50, a u svibnju 49, zbog završetka studija.

Sufinanciranje privatnih dječjih vrtića - temeljem Odluke o sufinanciranju smještaja djece u privatnim predškolskim ustanovama na području Grada Požege (Službene novine broj: 17/12., 19/14. i 24/21.). sufinanciran je rad privatnih vrtića s 800,00 kn po djetetu, mjesečno.

Temeljem Odluke o subvencioniranju obrta za čuvanje djece na području Grada Požege (KLASA: 601-01/21-01/18, URBROJ: 2177/01-02/01-21-3 od 17. prosinca 2021. godine) nastavljeno je subvencioniranje rada djelatnosti obrta za čuvanje djece sa 600,00 kn po djetetu, mjesečno.

Sufinanciranje Katoličke osnovne škole - Odlukom o sufinanciranju troškova Katoličke osnovne škole u Požegi, u školskoj godini 2021./2022. (KLASA: 602-02/21-03/1, URBROJ: 2177/01-02/01-21-4 od 21. listopada 2021. godine) i u prvih šest mjeseci 2022. godine nastavljeno je sufinanciranje rada Katoličke osnovne škole u Požegi i to materijalnih troškova i troška plaće za dva učitelja u produženom boravku, a Zaključkom o dodjeli financijskih sredstava (KLASA: 402-01/22-04/76, URBROJ: 2177-1-05/02-22-3) od 25. travnja odobrava se financijska potpora za pomoć u organizaciji Festivala matematike „Vallis aurea mathematicorum“.

Sufinanciranje Gimnazije u Požegi – Zaključkom gradonačelnika (KLASA: 402-01/22-04/120, URBROJ: 2177/01-05/02-22-2 od 2. lipnja 2022. godine) isplaćena je tekuća pomoć za nabavu nefinancijske imovine.

Sufinanciranje Građevinskog i arhitektonskog fakulteta iz Osijeka – zaključkom (KLASA: 402-01/22-04/126, URBROJ: 2177/01-05/02-22-2 od 6. lipnja 2022. godine) o dodjeli namjenskih financijskih sredstava spomenutom fakultetu odobrena je potpora za nabavu nefinancijske imovine.

Nabava radnih bilježnica za učenike osnovnih škola – Odlukom o nabavi radnih bilježnica za školsku godinu 2022./2023. (KLASA: 602-01/22-08/1, URBROJ: 2177-1-05/01-22-1 od 9. lipnja), Proračunom Grada Požege za 2022. godinu i Programom javnih potreba u predškolskom odgoju i školstvu u Gradu Požegi za 2022. godinu (Službene novine Grada Požege, broj: 24/21., 11/22.) planirana su sredstva za nabavu radnih bilježnica za Katoličku osnovnu školu u Požegi, OŠ J. Kempfa, OŠ A. Kanižlića i OŠ „D.Cesarić“ iz Požege te OŠ „V. Nazor“ iz Trenkova.

SPORT I SPORTSKE MANIFESTACIJE

Temeljem članka 62. i 120. Statuta Grada Požege, Gradonačelnik je donio zaključke o financijskoj pomoći Požeškom sportskom savezu, kako slijedi:

- za redovnu djelatnost (zajedničke programe sporta, materijalne troškove i troškove održavanja sportskih objekata, stipendije vrhunskim sportašima, za suce, kotizacije i prijevoz, te za nužna kapitalna ulaganja)

- donacije za rad sportskih udruga i sufinanciranje kvalitetnog sporta

- donacije za rad sportskih udruga s invaliditetom

- sportske priredbe i manifestacije.

ZDRAVSTVO, SOCIJALANA POMOĆ I POMOĆ OBITELJIMA I KUĆANSTVIMA

Sufinanciranje Opće županijske bolnice Požega – Zaključkom gradonačelnika (KLASA: 402-01/22-04/121, URBROJ: 2177/01-05/02-22-3 od 2. lipnja 2022. godine) o dodjeli namjenskih financijskih sredstava OŽB-u Požega za uređenje okoliša bolnice u interesu svih građana i korisnika zdravstvene zaštitite.

Sukladno Odluci o socijalnoj skrbi Grada Požege (Službene novine broj: 9/16., 2/18., 11/18., 19/19., 16/20. i 22/21.), odobrena su sredstva za:

- režijske troškove (za 114 korisnika zajamčene minimalne naknade)

- ostale novčane pomoći (139 korisnik u potrebi)

- pomoć u podmirenju boravka djece u  vrtiću i jaslicama (10)

- ogrjev (za 1 korisnika koji se griju na drva)

- za novorođeno dijete (89 obitelji)

- radne bilježnice (podmireni su troškovi kupnje radnih bilježnica za 1846 učenika osnovnih škola na području Grada Požege)

- subvencioniranje prehrane (podmiren je trošak prehrane za 46 učenika lošijeg imovinskog stanja u gradskim osnovnim školama i 17 učenike iz Ukrajine)

- pomoć umirovljenicima s nižim mirovinama (novčana naknada isplaćena je za 34 umirovljenika, s mirovinama manjom od 1.200,00 kn)

- Uskrsnica umirovljenicima (249 umirovljenika s područja Grada Požege)

- akcija Valentinovo (bračni parovi s 50 i više godina braka 200)

TURIZAM I TURISTIČKE MANIFESTACIJE

U izvještajnom razdoblju Gradonačelnik je donio zaključke o isplati sredstava Turističkoj zajednici Grada Požege za rad (sufinanciranje plaće) i manifestacije (za troškove organizacije proslave Dana grada Požege i Grgureva 2022.).

FINANCIRANJE POTREBA U ŠKOLSTVU

Odlukom o kriterijima, mjerilima i načinu financiranja decentraliziranih funkcija osnovnog školstva u Gradu Požegi u 2022. godini (Službene novine broj: 15/22.) i Odlukom o financiranju Katoličke osnovne škole iz decentraliziranih sredstava u 2022. godini (Službene novine broj: 15/22.) financiran je prijevoz učenika osnovnih škola, materijalni i financijski rashodi, a izvršeno je i ulaganje u objekt OŠ Julija Kempfa i OŠ Antuna Kanižlića.

PRORAČUNSKI KORISNICI

U okviru djelokruga rada Upravnog odjela za društvene djelatnosti kontroliran je rad proračunskih korisnika u kulturi (Gradskog kazališta Požega, Gradskog muzeja Požega i Gradske knjižnice Požega), u predškolskom odgoju (Dječjeg vrtića Požega), u osnovnoškolskom obrazovanju (OŠ Antuna Kanižlića, OŠ Dobriša Cesarića, OŠ Julija Kempfa), u sportu (Javne ustanove - Sportski objekti Požega u likvidaciji), a obavljani su i poslovi vezani uz rad Gradskoga vijeća srpske nacionalne manjine Grada Požege.

3. U Upravnom odjelu za imovinsko-pravne poslove u izvještajnom razdoblju obavljali su se poslovi u svezi sa upravljanjem, otuđivanjem i davanjem na korištenje nekretnina u vlasništvu Grada Požege te su u tom smislu u izvještajnom razdoblju iz područja imovinsko-pravnih poslova i upravljanja nekretninama provedeni postupci javnih natječaja za prodaju nekretnina u vlasništvu Grada Požege kao i postupci javnih natječaja za zakup poslovnih prostora i garaža. Prema redovnom tijeku stvari i ako za to postoje zakonski uvjeti, u izvještajnom razdoblju produživali su se ugovorni odnosi za najam stanova i korištenje poslovnih prostora od strane udruga sa područja Grada Požege.

U odnosu na poslove zastupanja Grada Požege u upravnim i sudskim postupcima koji su također u nadležnosti ovog Upravnog odjela, Grad Požega se odazvao na zaprimljene pozive te aktivno kao stranka u postupku sudjelovao na sudskim ročištima.

4. U izvještajnom razdoblju kroz Upravni odjel za komunalne djelatnosti i gospodarenje Grada Požege, u odnosu na planirana sredstva od 113.485.511,00 kn za 2022. godinu, realizirana su sredstva od 19.306.113,50 kn i to kroz program osnovne aktivnosti upravnih tijela, veterinarsko zdravstvenu zaštitu, održavanje, ulaganje, gospodarstvo, financiranje DVD-a i VZ, Civilnu zaštitu, te kroz programe vezane uz rad Odsjeka za gospodarstvo, poduzetništvo i europske integracije.

REDOVNA DJELATNOST

U području redovne djelatnosti upravnih tijela od ukupno planiranih 1.760.000,00 kn za 2022. godinu, realizirano je za projekte i aktivnosti u izvještajnom razdoblju 143.266,63 kn za aktivnosti i troškove koji nisu planirane kroz ostale programe, a u sklopu veterinarske zaštite životinja sklopljen je Ugovor o sufinanciranju troškova sterilizacije i kastracije pasa i mačaka i mikročipiranje na području Grada Požege, te je nastavljeno je s realizacijom Ugovora o obavljanju usluge skloništa za životinje i zbrinjavanje pasa.

ODRŽAVANJE

U području održavanja od ukupno planiranih 16.395.218,00 kn za 2022. godinu, u izvještajnom razdoblju realizirano je za projekte i aktivnosti 6.646.709,76 kn za sljedeće projekte i aktivnosti:

* održavanje javnih površina na kojima nije dopušten promet motornim vozilima
* održavanje nerazvrstanih cesta, sanacije asfaltnih površina, vertikalna signalizacija nerazvrstanih cesta, održavanje makadama, horizontalna i svjetlosna signalizacija, sanacije asfaltnih površina, vertikalna, horizontalna i svjetlosna signalizacija bivše ceste ŽUC-a
* održavanje javne rasvjete temeljem godišnjeg ugovora i troškovi električne energije za javnu rasvjetu
* sakupljanje i odvoz otpada, javna higijena
* na temelju Ugovora o obavljanju usluge preventivne deratizacije na području Grada Požege nastavljeno je s proljetnom deratizacijom
* uređenje ureda u Gradskoj kući, uređenje prostorija i postavljanje keramičkih pločica u sanitarnom čvoru Gradske kuće, sanacija i uređenje drvenih kućica, popravak oštećenja na objektima bazena u Požegi, popravak oštećenih pločica na Gradskom bazenu u Požegi popravak i pokrivanje sjenice na dječjem igralištu Babin vir
* plaćanje režijskih troškova i različitih komunalnih usluga
* nabava materijala za potrebe Mjesnih domova
* različiti popravci za potrebe Mjesnih domova
* sanacija krovišta na zgradi u Ulici sv. Florijana, različiti popravci u prostorima u vlasništvu Grada Požege.

ULAGANJE

U području ulaganja od ukupno planiranih 42.501.460,00 kn za 2022. godinu, u izvještajnom razdoblju realizirano je za projekte i aktivnosti 3.002.873,60 kn za sljedeće projekte i aktivnosti:

* rekonstrukcija Ulice Ante Starčevića u Požegi
* rekonstrukcija građevine infrastrukturne namjene prometnog sustava u Ulici Franje Thauzya
* izgradnja prometnice, pješačke staze i parkirališta u Ulici Dobriše Cesarića i Josipa Runjanina u Požegi
* plaćanje vodnog doprinosa
* nastavljeno je sudjelovanje u realizaciji Projekta Aglomeracija Požega i Pleternica
* ugradnja stakla na autobusnom stajalištu, ugradnja polomljenih stupića, izrada i ugradnja novih lamela na klupama koje su postavljene u ulicama i dječjim igralištima Grada Požege, različiti popravci i sl.
* popravak ljuljački na rekreacijskom centru u Požegi i igralištu na Tekiji
* nastavljeni su radovi na uređenju pisarnice Grada Požege
* radovi na izradi betonske ploče kao podloge za postavljanje kontejnera na NK Slavoniji
* izrada različitih procjembenih elaborata, usklađivanje troškovnika, izrađen je Program zaštite divljači
* završen je postupak V. izmjena i dopuna GUP-a Grada Požege .

GOSPODARSTVO

U području gospodarstva od ukupno planiranih 4.349.135,00 kn za 2022. godinu, u izvještajnom razdoblju realizirano je za projekte i aktivnosti 1.316.912,98 kn za sljedeće projekte i aktivnosti:

* potpisano je 13 Ugovora o isplati poticaja za uzgoj i držanje krava, te je nastavljeno sufinanciranje umjetnog osjemenjivanja krmača i nazimica i goveda
* nastavljeno je financiranje subvencije gradskog prijevoza sukladno Ugovoru o koncesiji za obavljanje unutarnjeg linijskog prijevoza putnika na području Grada Požege
* kroz program elementarne nepogode dovršena je sanacija prostora u vlasništvu Grada Požege koji su oštećeni nakon prirodne nepogode
* kroz program Poticanje zapošljavanja i razvoja poduzetništva sukladno Odluci o poticanju zapošljavanja i razvoja poduzetništva na području Grada Požege u 2022. godini potpisano je pet Ugovora o dodjeli poticaja za zapošljavanje i razvoj poduzetništva
* Završen je projekt Javni radovi – otklanjanje posljedica elementarnih nepogoda kroz koji je zaposleno sedam djelatnika.

VATROGASTVO

U području vatrogastva od ukupno planiranih 731.950,00 kn za 2022. godinu, u izvještajnom razdoblju realizirano je 325.778,54 kn za isplatu donacija prema Dobrovoljnom vatrogasnom društvu i Vatrogasnoj zajednici.

CIVILNA ZAŠTITA

U području civilne zaštite od ukupno planiranih 70.000,00 kn, u izvještajnom razdoblju realizirano je 30.000,00 kn za usluge izrade procjene i plana zaštite i spašavanja, te izradu procjene rizika od velikih nesreća za Grad Požegu.

ODSJEK ZA GOSPODARSTVO, PODUZETNIŠTVO I EUROPSKE INTEGRACIJE

Programi Odsjeka za gospodarstvo, poduzetništvo i europske integracije planirani su kroz Upravni odjel za komunalne djelatnosti i gospodarenje u ukupnom iznosu od 47.677.748,00 kn za 2022. godinu i u izvještajnom razdoblju realizirani su u iznosu od 7.840.571,99 kn. Sredstva su predviđena i utrošena u svrhu realizacije projekta financiranih dijelom iz općih sredstava proračuna Grada, dijelom iz pomoći državnoga proračuna i strukturnih fondova Europske unije, te drugih izvora.

Požeške bolte **-** projekt podrazumijeva rekonstrukciju zgrade Gradskog muzeja i postavljanje stalnog muzejskog postava i dovršetak projekta uređenja centra za posjetitelje Požeška kuća.

Realizirani troškovi u izvještajnom razdoblju predstavljaju građevinske radove na zgradi Gradskog muzeja Požega, trošak stručnog i projektantskog nadzora nad izvođenjem radova, trošak opremanja Centra za posjetitelje „ Požeška kuća“ te intelektualne usluge vezane za upravljanje projektom.

Nastavljeno je s projektima Petica za dvoje V faza, te troškovi koji su realizirani odnose se na rashode za zaposlene odnosno plaće pomoćnika u nastavi čija je zadaća pomoći učenicima s teškoćama koji ne mogu samostalno svladavati nastavne sadržaje kako bi se doprinijelo njihovoj uključenosti u izvođenje nastavnog plana i programa te boljoj uspostavi socijalne interakcije s ostalim učenicima te učiteljima i nastavnicima.

U programu PUK50 sredstva koja su realizirana odnose se na plaću voditelja projekta i kupnju sitnog inventara.

U programu Požeški limači**,** koji se odnosi na unaprjeđenje usluge ranog i predškolskog odgoja i obrazovanja u Dječjem vrtiću Požega kroz koji se financirala plaća voditelja projekta te ostali materijalni rashodi za dodatno osoblje u svrhu osiguravanja odgojno obrazovnog programa vrtića tijekom produljenog radnog vremena Dječjeg vrtića Požega

U programu Nabava spremnika za odvojeno prikupljanje komunalnog otpada u dječjim vrtićima realizirana su sredstva za kupnju 33 kompleta/seta za odvojeno prikupljanje otpada u dječjim vrtićima.

Program Naša školska užina III. odnosi se na financiranje prehrane djece slabijeg imovinskog stanja u osnovnoj školi.

POTPISANI AKTI

Na temelju posebnih propisa u oblasti komunalnih djelatnosti, prostornog uređenja, gospodarstva, imovinsko-pravnih odnosa pokrenute su određene aktivnosti i usvojene su određene odluke, kako slijedi:

* izdana 73 posebna uvjeta gradnje i 49 potvrda Glavnog projekta
* potpisano je 38 ugovora o prokopu javne površine
* izdano je 12 rješenja o privremenoj prometnoj regulaciji prometa
* izdane su dvije suglasnosti za parkirališna mjesta
* u nadležnosti Upravnog odjela za komunalne djelatnosti i gospodarenje doneseno je 16

odluka i zaključaka u svrhu izdavanja različitih suglasnosti, isplate sredstava i sl.

* u području izdavanja rješenja za komunalnu naknadu, spomeničku rentu i komunalni doprinos izdano je 406 rješenja
* izdano je 78 rješenja o naknadi za zadržavanje nezakonito izgrađene zgrade u prostoru
* izdano je 347 rješenja o obračunu naknade za uređenje voda.

KOMUNALNO REDARSTVO

U području komunalnog redarstva izdano je:

* 112 rješenja o zakupu javnih površina
* 31 rješenje o uklanjanju ambrozije
* 39 zaključka o korištenju javne površine bez naknade
* napisana su 34 zapisnika, dopisa i službene zabilješke u pogledu provođenja mjera sukladno odlukama Grada Požege.

PROMETNO REDARSTVO

U području prometnog redarstva izdano je 638 obavijesti o počinjenom prekršaju.

PODRUČJE NAPLATE PRIHODA

U svrhu naplate potraživanja izdano je ili pokrenuto:

* 124 opomene za najam javnih površina
* 34 opomene za komunalni doprinos
* 58 opomena za naplatu naknade za nezakonito izgrađene zgrade u prostoru.
* 190 opomena za spomeničku rentu
* 1680 opomena za fizičke osobe za komunalnu naknadu i naknadu za uređenje voda.

PRORAČUNSKI KORISNICI

Lokalna razvojna agencija Požega (u nastavku teksta: Agencija) u izvještajnom razdoblju realizirala je sredstava u iznosu od 590.092,30 kuna, sukladno Planu rada za 2022. godinu. U izvještajnom razdoblju obavljene su sljedeće aktivnosti:

Agencija je u prvoj polovici 2022. godine pratila provedbu Strategije razvoja Grada Požege, Provedbenog programa Grada Požege, pripremala je projekte definirane Strategijom sukladno raspoloživim natječajima, provodila je planirane projekte sukladno raspoloživim sredstvima, poticala zajedničke razvojne projekte s drugim jedinicama lokalne i područne (regionalne) samouprave i drugo.

Nadalje, Agencija je koordinirala izradu Strategije razvoja urbanog područja Grada Požege za financijsko razdoblje 2021.-2027. godine. Izrada Strategije razvoja urbanog područja je preduvjet za korištenje mehanizma Integriranih teritorijalnih ulaganja (ITU) koji za cilj imaju stavljanje naglaska na urbana područja kao pokretače razvoja, jačanje teritorijalne suradnje u ujednačavanje regionalnog razvoja. Djelatnici Agencije aktivno su sudjelovali i koordinirali izradu Strategije te su u tu svrhu, u prvoj polovici 2022. godine, održane dvije sjednice Koordinacijskog vijeća, dvije sjednice Partnerskog vijeća i jedna radionica radnih skupina Partnerskog vijeća.

Agencija u prvoj polovici 2022. godine aktivno sudjelovala u predlaganju i pripremi razvojnih i strateških projekata regionalnog razvoja statističke regije. Aktivno je surađivala s drugim lokalnim razvojnim agencijama i regionalnim koordinatorima radi stvaranja i provedbe zajedničkih projekata, tako je održano pet sastanka i četiri međunarodna sastanaka s projektnim konzorcijem.

Agencija od 25. siječnja 2022. godine sudjeluje u projektu „Razvoj Mreže poduzetničkih potpornih institucija (PPI) putem Hrvatske agencije za malo gospodarstvo, inovacije i investicije (HAMAG-BICRO)“- Faza 2, BOND 2.

Agencija je za Grad Požegu u izvještajnom razdoblju pripremala projekte sukladno dostupnim pozivima iz Operativnog programa Konkurentnost i kohezija 2014.-2020., Operativnog programa Učinkoviti ljudski potencijali 2014.-2020., Nacionalni plan oporavka i otpornosti 2021.-2026. te drugih poziva i natječaja koji su bili dostupni za jedinice lokalne samouprave i javne institucije, proračunske korisnice Grada Požege u 2022. godini. Agencija je sudjelovala u pripremi i prijavi 26 projekata iz EU natječaja i nacionalnih poziva nadležnih ministarstava i državnih tijela, ukupne vrijednosti 20.824.731,57 kuna te u provedbi sedam projekata ukupne vrijednosti 15.209.666,38 kuna.

Agencija je u prvoj polovici 2022. godini pružila tehničku pomoć javnim ustanovama kojima je osnivač Grad Požega o mogućnostima financiranja iz EU fondova i drugih izvora financiranja. Djelatnici Agencije su pratili aktualne natječaje te informirali čelnike ustanova o otvorenim natječajima i javnim pozivima. Pružene su savjetodavne usluge pojedinačno, za ukupno 10 javnih ustanova (Gradski muzej Požega, Gradska knjižnica Požega, OŠ Julija Kempfa, OŠ „Dobriša Cesarić“, OŠ Antuna Kanižlića, Katolička osnovna škola u Požegi, Glazbena škola Požega, Dječji vrtić Požega, Turistička zajednica Grada Požege, Gradsko kazalište Požega). Nadalje, pružana je savjetodavna pomoć vezano za mogućnosti apliciranja na otvorene natječaje zainteresiranim gospodarskim subjektima, kao i tehnička pomoć pri pripremi projektnih prijava za osam organizacija civilnog društva te je prijavljeno ukupno devet projekata. Ukupan iznos prijavljenih projekata iznosi 1.685.901,98 kuna.

Agencija je zadužena za upravljanje Poduzetničkim inkubatorom Požega, a na dan, 30. lipnja 2022. godine popunjeno je 100% kapaciteta Poduzetničkog inkubatora: ukupno 10 uredskih prostora i četiri hale. Konferencijsku dvoranu Poduzetničkog inkubatora u Požegi u prvoj polovici 2022. godine koristilo je 568 sudionika kroz 43 radna dana, ukupno 131 sat.

Djelatnici Agencije, sudjelovali na sveukupno 20 edukacija/ radionica/ predavanja, u izvještajnom razdoblju,

Nadalje, Agencija je surađivala s relevantnim ministarstvima, agencijama, organizacijama i institucijama. S Hrvatskim zavodom za zapošljavanje potpisan je Partnerski sporazum o suradnji radi provedbe aktivnosti informiranja o kretanjima na tržištu rada i uslugama HZZ-a te suradnja oko aktualnih problema, pitanja i interesa na tržištu rada kroz Centar za informiranje i savjetovanje o karijeri (CISOK) kao zasebnu jedinicu HZZ-a. Također je Agencija postala članicom Udruge Mreža BOND te sudjelovala u svim organiziranim događanjima Udruge u predmetnom razdoblju

Javna vatrogasna postrojba za izvještajnom razdoblju utrošila je iznos od 1.952.011,60 kuna.

U Javnoj vatrogasnoj postrojbi obavljali su se poslovi održavanja opreme i vozila, kupljen je dio opreme, dok se ostatak opreme planira nabaviti u drugom djelu proračunske godine.

Aktivnosti u izvještajnom razdoblju prikazane su u tabličnoj evidenciji, kako slijedi:

|  |  |  |  |  |
| --- | --- | --- | --- | --- |
| Mjeseci | Broj int. | Požarne int. | Tehničke int. | Ostale int. |
| Siječanj | 31 | 11 | 4 | 16 |
| Veljača | 19 | 5 | 6 | 8 |
| Ožujak | 45 | 18 | 3 | 24 |
| Travanj  | 28 | 7 | 6 | 15 |
| Svibanj  | 27 | 2 | 1 | 24 |
| Lipanj | 44 | 6 | 6 | 32 |
| Ukupno | 194 | 49 | 26 | 119 |

Ostale intervencije odnose se na usluge osiguranja u kazalištu, prijevoz vode, izvidi i lažne dojave.

5. U izvještajnom razdoblju ustrojena je Služba za javnu nabavu koja obavlja poslove nabave roba, usluga, radova te projektnih natječaja.

U izvještajnom razdoblju usvojene su odluke te sklopljeni Ugovori u postupcima jednostavne i javne nabave, kako slijedi:

- u postupcima jednostavne nabave usvojene su 23 Odluke o imenovanju povjerenstva, 23 Odluke o odabiru, 6 Odluka o poništenju i potpisana su 23 Ugovora o nabavi roba/usluga/radova.

- u postupcima javne nabave usvojeno je 9 Odluka o imenovanju povjerenstva, 6 Odluka o odabiru, 2. Odluke o sklapanju aneksa ugovorima i potpisano je 6 Ugovora o nabavi roba/usluga/radova i 2 Aneksa Ugovora.

6. Služba za unutarnju Grada Požege (u nastavku teksta: Služba) u izvještajnom je razdoblju obavljala unutarnju reviziju u skladu s Godišnjim planom rada Službe.

U izvještajnom razdoblju obavljena je Revizija blagajničkog poslovanja OŠ Dobriše Cesarića, izrađeno je Mišljenje unutarnje revizije o sustavu unutarnjih kontrola za područja koja su revidirana u 2021. godini, Izvješće o provedi primjedbi za 2021. godinu i Izvješće o učincima provede unutarnje revizije u 2021. godini.

Revizijama se procjenjuju sustavi unutarnjih kontrola te daju mišljenja i preporuke za unapređenje poslovanja Grada Požege u svrhu ostvarivanja poslovnih ciljeva koji proizlaze iz revidiranih područja i njima pripadajućih poslovnih procesa. Služba kontinuirano prati provedbu preporuka koje proizlaze iz obavljenih revizija i o tome izvještava Gradonačelnika.

III. OSTALE AKTIVNOSTI GRADONAČELNIKA

U Upravnom odjelu za samoupravu kroz Odsjek za poslove gradonačelnika, u ovom izvještajnom razdoblju evidentirane su ostale aktivnosti Gradonačelnika. Pregled svih aktivnosti Gradonačelnika od interesa za javnost predstavlja redovno objavljivanje svih informacija na službenim internetskim stranicama Grada Požege (u nastavku teksta: Grad).

Vidljiv i lako dostupan je Kalendar događanja, gdje se svakodnevno osvježava sadržaj najave događaja. Tijekom ovog izvještajnog razdoblja objavljena je 201 aktivnost Gradonačelnika.

Događaji i različite manifestacije, priredbe i sl. redovno se najavljuju na konferencijama za novinare, a javnost je i posredstvom drugih medija obavještavana o događanjima i skupovima koje je organizirao Grad ili u kojima sudjeluje.

U skupini Vijesti obuhvaćena je aktivnost na razini Grada. U ovom izvještajnom razdoblju objavljeno je 337 naslova, s višestrukim brojem fotografija. Objavljeni sadržaji na službenim internetskim stranicama Grada prikazuju ostvarivanje funkcije Gradonačelnika i kroz objave svih odluka koje je donosio, te transparentne informacije o događajima koje je Grad organizirao ili su od posebnog interesa za Grad.

Odjeljak Vijesti na službenoj internetskoj stranici Grada se može grupirati prema određenim područjima, tako da ovaj pregled ima sljedeći broj objava:  Grad - 110; Gospodarstvo - 36; Gradska uprava - 21, Kultura - 89, Sport - 43; Turizam - 27 naslova; Ostalo - 47.

Službene internetske stranice Grada Požega imaju dnevno prosječno 1694 posjeta.

Pregled objavljenih informativnih sadržaja daje se u nastavno navedenoj tabeli:

|  |  |
| --- | --- |
| Područje | Broj objava u izvještajnom razdoblju |
| Uprava | 21 |
| Grad | 110 |
| Ostalo | 47 |
| Turizam | 27 |
| Sport | 43 |
| Kultura | 89 |
| Gospodarstvo | 36 |
| UKUPNO | 373 |

Na ovaj način pregledno, ažurno, ali i detaljno daje se jednostavna mogućnost svakom građaninu da prati kako Gradska uprava i Gradonačelnik ostvaruju svoje funkcije.

Gradonačelnik Grada Požege i/ili njegov zamjenik od početka siječnja do kraja lipnja 2022. održali su sastanke s pravnim ili fizičkim osobama, a sve u svrhu ostvarenja brojnih projekata na dobrobit Grada i njegovih građana. U cilju ostvarivanja javnosti rada Gradonačelnika i informiranja javnosti o radu Gradske uprave, predstavnici medija redovito su izvješćivani i pozivani te kontinuirano prate sjednice Gradskog vijeća, konferencije za novinare, prijeme i događanja i ostale aktivnosti Grada Požege. Gradonačelnik, njegov zamjenik i suradnici redoviti su sudionici događanja koja se održavaju u našemu Gradu.

Komunikacija s građanima otvorena je u gradonačelnikovom uredu izravnim prijemom, svakodnevno. U izvještajnom razdoblju Gradonačelnik je primio na razgovor 302 građana. Komunikacija s građanima omogućena je i posredstvom internetskih stranica, gdje se u posebnom odjeljku može postaviti pitanje Gradonačelniku i Gradskoj upravi.

GRADONAČELNIK

dr.sc. Željko Glavić, v.r.